Diari Oficial de la Generalitat Valenciana


Sumari del DOGV 9851, del 17-05-2024 (2024/4004)

Anunci d'aprovació de la pròrroga de l'informe ambiental i territorial estratègic, pel procediment simplificat, del Pla especial de l'àrea funcional número 10, «Natzaret-Cocoters-Moreres» (expedient 03278-1614-904645-02).
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9851

Data del DOGV
:   17-05-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/4004


Organisme emissor
:   Ajuntament de València

Tipus de document
:   Anunci

Anunci d'aprovació de la pròrroga de l'informe ambiental i territorial estratègic, pel procediment simplificat, del Pla especial de l'àrea funcional número 10, «Natzaret-Cocoters-Moreres» (expedient 03138-5498-521058-61). [2024/4004]  
La Junta de Govern Local de l'Ajuntament de València, en la sessió del 26 d'abril de 2024, va adoptar l'acord que en la part dispositiva diu:  
  
  
«Primer. No entrar a considerar les al·legacions presentades per A. Brocal Pertegaz, amb NIF núm. 56.44G.AHZ-H, referides a l'informe ambiental i territorial estratègic del Pla especial de l'àrea funcional núm. 10 «Natzaret-Cocoters-Moreres» acordat per la Junta de Govern Local el 9 d'abril de 2020, conforme amb el que s'establix en l'article 53.7 del TRLOTUP, i desestimar l'al·legació referida a la inexistència del procediment per a considerar la pròrroga de l'informe ambiental i territorial emés conforme amb les consideracions jurídiques realitzades en el fonament de dret tercer d'este acord.  
  
  
Segon. Acordar la pròrroga per dos anys addicionals de l'informe ambiental i territorial estratègic pel procediment simplificat del Pla especial de l'àrea funcional núm. 10 «Natzaret-Cocoters-Moreres», aprovat per la Junta de Govern Local el 9 d'abril de 2020, per no haver-se produït canvis substancials en els elements essencials que van servir per a realitzar el procediment ambiental i territorial estratègic pel procediment simplificat.  
  
Tercer. Donar compte del contingut de l'acord de pròrroga de la resolució d'informe ambiental i territorial estratègic pel procediment simplificat del Pla especial de l'àrea funcional núm. 10 «Natzaret-Cocoters-Moreres», a tots els interessats que apareguen en la tramitació ambiental d'esta actuació.  
  
Quart. Ordenar la publicació d'este acord en el Diari Oficial de la Generalitat Valenciana, als efectes previstos en l'article 53.7 del TRLOTUP en relació amb l'article 59.3 del mencionat text normatiu.  
  
  
Cinqué. L'acord de pròrroga de la resolució de l'informe ambiental i territorial estratègic pel procediment simplificat no és susceptible de cap recurs perquè es considera un acte de tràmit, sense perjudici dels recursos que, si escau, siguen procedents en la via contenciosa administrativa contra l'acte que aprova l'instrument de planejament corresponent, la qual cosa no és inconvenient perquè es puguen utilitzar els mitjans de defensa que s'estimen pertinents en dret.  
  
Sisé. L'acord de pròrroga de la resolució de l'informe ambiental i territorial estratègic pel procediment simplificat perd la vigència i deixa de produir els efectes que li són propis si, després de publicar-se en el DOGV, no s'aprova el pla en el termini màxim de quatre anys des de la publicació. En eixe cas, l'òrgan promotor ha d'iniciar de nou el procediment d'avaluació ambiental i territorial estratègica simplificada del pla o programa.»  
  
  
València, 3 de maig de 2024.- El secretari: Manuel Latorre Hernàndez.